Είτε γιατί αυτή "έδιωχνε" τα Ευρωπαϊκά καράβια από τη Μεσόγειο (ιδιαίτερα ο Επταετής πόλεμος και οι πόλεμοι της Γαλλικής Επανάστασης) είτε γιατί ευνοούσε άμεσα την Ελληνική ναυτιλία (συνθήκες Κιουτσούκ Καϊναρτζή, 1774 και Αϊναλί Καβάκ, 1779). Από την άλλη, ο ανταγωνισμός ανάμεσα στην Αγγλία και στη Γαλλία επέτρεψε τη συμμετοχή των Ελλήνων στο διεθνές εμπόριο ήδη από το πρώτο μισό του 18ου αιώνα. Την περίοδο αυτή (στην πρώτη φάση) θα αναδειχθούν στη δυτική Ελλάδα δύο λιμάνια - εμπορικά κέντρα: Tο Μεσολόγγι (εξαγωγικό κέντρο της Hπείρου και της δυτικής Στερεάς) και το Γαλαξείδι (κέντρο του εμπορίου της ανατολικής Στερεάς και της βόρειας Πελοποννήσου, με μεγάλο ναυπηγείο).